Familien kom kørende i bil ad Herningvej mellem Sdr. Omme og Kirkeby Plantage. Familiens fem-årige pige blev alvorligt kvæstet i hovedet, og er blevet overført til Odense Universitetshospital. Resten af familien slap med knubs og mindre skader, oplyser Sydøstjyllands Politi. - Der er tale om et eneuheld, hvor bilen kørte i grøften. Ulykken skyldes formentlig et øjebliks uopmærksomhed fra faderen, der førte bilen. De kørte på en lige vej, og der var ikke andre trafikanter indblandet, siger vagtleder Preben Duch fra Sydydøstjyllands Politi. Den lille pige er fortsat i livsfare. Klokken 15.00 søndag eftermiddag oplyser politiet, at pigens tilstand stadig er kritisk, men hun er på vej mod en stabilisering.

Opsummering:
En fem-årig pige fra Nørrehalne ved Vadum blev lørdag aften alvorligt kvæstet, da hendes familie kørte galt ved Sdr. Omme i Jylland. Hun er nu overført til Odense Universitetshospital.